[bookmark: _GoBack]PREDKLADACIA SPRÁVA

[bookmark: OLE_LINK46]Predkladá sa návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 528/2002 Z. z., ktorým sa vyhlasuje záväzná časť Koncepcie územného rozvoja Slovenska 2001 v znení nariadenia vlády Slovenskej republiky č. 461/2011 Z. z.
[bookmark: OLE_LINK3]Cieľom návrhu nariadenia vlády je vyhlásiť schválené Zmeny a doplnky č. 2/2026 záväznej časti Koncepcie územného rozvoja Slovenska 2001, ktoré sa týkajú verejného prístavu Bratislavy, ktorých cieľom je podpora hospodárskej spolupráce a modernizácia strategickej dopravnej infraštruktúry na Dunaji.
[bookmark: OLE_LINK13]Verejný prístav Bratislava sa uplatňuje ako medzinárodný prístav P 80 – 38 a je súčasťou nadradených európskych dopravných väzieb. Modernizácia prístavu je orientovaná na odstránenie infraštruktúrneho dlhu a modernizáciu siete vodnej dopravy zaradenej do základnej siete TEN-T.Navrhovaný regulatív 2.1.1 vytvára územnoplánovací rámec pre následnú revitalizáciu a transformáciu území vyčlenených z verejných prístavov. Navrhované znenia regulatívov 11.3.4, 11.9.6 a 11.13.1 zachovávajú názov verejného prístavu Bratislava, jeho medzinárodné označenie a zaradenie v sieti TEN-T a nemenia jeho právne vymedzený územný obvod. Lokalizačne spresňujú výlučne ďalší rozvoj existujúcich nákladných, prekládkových a terminálových funkcií, ktorý sa má koncentrovať v lokalite Pálenisko, zatiaľ čo v lokalite Zimný prístav sa nemajú navrhovať nové ani rozširovať existujúce kapacity. Tým zároveň nie je dotknutý existujúci alebo prechodný prevádzkový režim ani nevyhnutné prevádzkovo-bezpečnostné, servisné a súvisiace činnosti. 
Návrh nariadenia je v súlade s Európskou chartou miestnej samosprávy.

